Уладыка Клаўдзі (Гуджароцьці) заклікаў моладзь Царквы: “Вы павінны адчуваць гэтую веру, каб гэтая жывая вера дала вам моц, цярплівасьць і вытрымку ў нясеньні гэтай веры іншым. Тая частка Царквы, якая яшчэ не навучылася жыць сьвядомасьцю, уласнай мовай, павінна ад вас атрымаць імпульс, каб яны маглі ганарыцца ўсім гэтым і ўпэўнена глядзець іншым у вочы. І ўся Царква просіць вас мець удзел у гэтай місіі”. Прадстаўнік Сьвятога Айца падкрэсьліў: “Гэта сьвятая місія. Яна сьвятая настолькі, наколькі яна вынікае з патрэбаў веры”. Яна будзе сьвятой, калі “дзеці, якія тут прысутнічаюць, заўтра змогуць сказаць з гонарам Я — беларус! на сваёй мове”.